AQSh hukumati 4 yil ilgari sudda guvohni o`ldirmoqchi bo`lgan shaxs aks etgan videoni e`lon qildi (Video)

AQSh hukumati bundan 4 yil ilgari Crips jinoiy guruhi a`zolaridan birining guvohni sharikli ruchka yordamida o`ldirmoqchi bo`lgani aks etgan videoni ijtimoiy tarmoqlarga joylashtirdi, deb xabar berdi Ria.ru nashri.
Kadrda tovlamachiligi uchun sud qilinayotgan Siale Angilau ismli erkak yonidagi odamdan ruchka so`rab, xotirjam ravishda tribunada gapirayotgan guvohning oldiga yaqinlashib, uni o`ldirmoqchi bo`lgani aks etgan.
Guvoh uning hujumiga chap bergan. Shundan keyin federal marshal o`q uzib, Angilaudan ruchkani tashlashni talab qilgan. Mazkur videoning e`lon qilinishiga Angilauning oila a`zolari hukumat vakillari o`z mavqelaridan foydalanib, o`q uzganligi haqidagi da`vo sabab bo`ldi.  
Mazkur video da`vogarlarning da`vosi asossiz ekanligini isbotlaydi. Agar Angilau vaqtida to`xtatib qolinmaganda, guvoh jabrlanib, yana bir jinoyat sodir etilishi mumkin edi.